Châlons-en-Champagne
Store norske leksikon,Geografi,Verdens geografi,Europa,Frankrikes geografi
Châlons-en-Champagne er en by i Frankrike, i regionen Grand Est, hovedstad i departementet Marne, ved elven Marne, 175 kilometer øst for Paris. Byen har 44 753 innbyggere (2017), i byområdet 58 200 innbyggere.
Byen er handels- og industrisenter, med støperier, tekstilfabrikker og gummiindustri. Det drives også handel med vin, særlig champagne. Det finnes en stor militærleir 25 kilometer nord for byen. Det finnes flere interessante kirkebygg i byen: Den gotiske Saint-Étienne-katedralen fra 1200-tallet med fasade fra 1634, og den senromanske Notre-Dame-en-Vaux-kirken fra 1100-tallet.Châlons-en-Champagne ble i oldtiden kalt Catalaunum eller Durocatalaunum. Slaget på De katalauniske marker, hvor Attila ble overvunnet 451, stod lenger borte, nærmere Troyes. Ødeleggelsene var store under den første verdenskrig (Slaget ved Marne, september 1914), og under andre verdenskrig, da blant annet katedralen ble skadet.Byen het tidligere Châlons-sur-Marne. Les mer i Store norske leksikon Frankrike Frankrikes geografi Frankrikes historie